નીધિ જણાવે છે કે શરૂઆતમાં તેમની યોજના નેપાળ થઈને આગળ જવાની હતી. પરંતુ તાજેતરમાં જ ત્યાં વિનાશક ભૂકંપ આવ્યો હોવાને કારણે તેમણે મ્યાનમાર થઈને જવું પડ્યું હતું. જોકે, તેમનો મ્યાનમાર વાળો રસ્તો પણ એટલો સરળ નહોતો રહ્યો. ત્યાં આવેલા ભયાનક પૂરને કારણે તેમણે આગળ વધવા માટે એક મહિના સુધી રાહ જોવી પડી હતી. નીધિ જણાવે છે, "ઘણાં લોકોએ અમને એવી સલાહ આપી કે અમારે પાછા વળી જવું જોઇએ અને આવતાં વર્ષે ફરીથી પ્રયાસ કરવો જોઇએ. મારી બે સાથીઓ થોડા સમય માટે પરત જતી રહી પરંતુ હું સફર પૂરી કરવા માટે મક્કમ હતી અને ત્યાં જ રોકાયેલી રહી. અંતે થોડા દિવસ બાદ રસ્તો ખૂલ્યા પછી હું એકલી જ આગળ વધી અને મેન્ડલિન પહોંચ્યા પછી રશ્મિ અને સૌમ્યા ફરીથી મારી સાથે જોડાઈ."